Na temelju članka 109. Zakona o prostornom uređenju ("Narodne novine" broj 153/13), članka 34. Statuta Grada Pleternice ("Službeni glasilo Grada Pleternice", broj 04/09, 02/13, 08/13 i 07/14) i Odluke o izradi IV. Izmjena i dopuna Prostornog plana uređenja Grada Pleternice ("Službeni glasilo Grada Pleternice", broj \_\_/15), Gradsko vijeće Grada Pleternice na svojoj \_\_. sjednici održanoj \_\_. \_\_\_\_\_\_\_ 2016. godine donosi

**ODLUKU**

**o donošenju V. Izmjena i dopuna**

**Prostornog plana uređenja Grada Pleternice**

**I. TEMELJNE ODREDBE**

Članak

Donose se V. Izmjene i dopune Prostornog plana uređenja Grada Pleternice ("Službeno glasilo Grada Pleternice" broj 01/06, 06/10, 10/12 Ii 05/15), u nastavku teksta: Izmjene i dopune Plana, koje je izradila tvrtka CPA - Centar za prostorno uređenje i arhitekturu d.o.o. iz Zagreba, ovlaštena za izradu svih dokumenata prostornog uređenja.

Članak

Sastavni dio ove Odluke je elaborat pod nazivom **V. Izmjene i dopune Prostornog plana uređenja Grada Pleternice**, koji se sastoji tekstualnog i grafičkog dijela te obveznih priloga, a sadrži:

UVOD

I. TEKSTUALNI DIO:

- Odredbe za provedbu

II. GRAFIČKI DIO:

1. KORIŠTENJE I NAMJENA PROSTORA mj. 1 : 25.000

4. GRAĐEVINSKO PODRUČJE

4.19. Naselje Pleternica, izdvojeni dio građevinskog područja

naselja Pleternica, gospodarska zona Pleternica II i

zone ugostiteljsko - turističke namjene Pleternica i Smiljanka mj. 1 : 5.000

III. PRILOZI PLANA

- Obrazloženje

- Popis sektorskih dokumenata i propisa koji su poštivani u izradi Plana

- Zahtjevi i mišljenja javnopravnih tijela i osoba temeljem poziva za dostavu zahtjeva i dostave Odluke o izradi V. izmjena i dopuna PPUG Pleternice, sukladno članku 90. Zakona o prostornom uređenju (NN 153/13)

- Izvješće o javnoj raspravi

- Evidencija postupka izrade i donošenja Plana

- Sažetak za javnost.

Članak

Sve izmjene, koje se u nastavku navode kao izmjene članaka ili točaka, odnose se na članke Odluke o donošenju Prostornoga plana uređenja Grada Pleternice("Službeno glasilo Grada Pleternice" broj 01/06, 06/10, 10/12 i 05/15), obzirom da Odredbe za provođenje započinju člankom 4. navedene Odluke.

**II. ODREDBE ZA PROVEDBU**

Članak

U članku 7. stavak 1. podstavak 4., točke 8., 9. i 10., kratice "DPU" se brišu i zamjenjuju kraticama "UPU".

Članak

U članku 73. stavak 2., dodaje se podstavak 3. s točkama:

"-    dozvoljena je izgradnja staklenika i plastenika prema sljedećim uvjetima:

-     najveća visina staklenika iznosi 8,0 m;

-     najveća izgrađenost građevne čestice pod staklenicima može iznositi 80%;

-     najmanja udaljenost staklenika od granice građevinske čestice iznosi 6,0 m;

-      uz staklenike je dozvoljena izgradnja građevina koje su uključene u tehnološki proces (bazeni za vodu, kotlovnica, građevina za pakiranje proizvoda i distribuciju i slično)."

U istom članku, stavak 4., iza podstavka 2. dodaje se podstavak 3.:

"- zone poljoprivredno-gospodarske namjene (planska oznaka PG)."

Članak

Iza članka 73b. dodaje se podnaslov "Zone poljoprivredno-gospodarske namjene (planska oznaka PG)" i članak 73c.

"Članak 73c.

(1) Planom se propisuju uvjeti gradnje i uređenja površina za zonu poljoprivredno-gospodarske namjene (PG), na kč.br. 2872/1, 2873 i 2874 k.o. Pleternica, u gospodarskoj zoni Pleternica II, u neizgrađenom i uređenom dijelu izdvojenog građevinskog područja:

- zona poljoprivredno-gospodarske namjene (PG) je mješovita zona, u kojoj je dozvoljena izgradnja:

- gospodarskih građevina za intenzivan uzgoj životinja kapaciteta više od 800 uvjetnih grla;

- bioplinskog postrojenja za proizvodnju električne i toplinske energije iz bioplina koji će se dobivati iz stajski gnoja, gnojovke i gnojnica, žetveni ostataka, energetskih usjeva i slično, ukupne snage do 3 MW;

- staklenika i plastenika;

- poslovnih građevina;

- pratećih građevina u funkciji osnovnih građevina;

- infrastrukturnih građevina;

- nadstrešnica;

- parkirališnih i manipulativnih površina.

(2) Uz građevine iz stavka 1., u zoni se mogu graditi i druge građevine, npr.:

* gospodarske proizvodno-obrtničke građevine komplementarne tovilištu, za primarnu doradu i preradu u funkciji osnovne poljoprivredne proizvodnje (skladišta hrane, silosi, mješaonica stočne hrane i sl.), hladnjače te druge gospodarske građevine
* građevine za smještaj poljoprivrednih proizvoda;
* građevine za smještaj mehanizacije i oruđa te njihovo održavanje, garaže i slično;
* gnojišta, gnojišne jame, gnojnice, sabirne jame i slično;

- infrastrukturne građevine.

(3) Planom se propisuju urbanističko-tehnički uvjeti za izgradnju građevina u zoni poljoprivredno-gospodarske namjene (PG):

- minimalna površina građevne čestice treba osigurati mogućnost fazne i/ili etapne izgradnje;

- širina građevne čestice ne moža biti manja od 20,0 m;

- udaljenost građevina od regulacijskog pravca mora iznositi najmanje 6,0 m;

- udaljenost građevina od susjednih parcela mora iznositi najmanje 6,0 m;

- vertikalna projekcija svih zatvorenih dijelova građevine na građevnu česticu može iznositi najmanje 10% a najviše 80%;

- ukupna visina građevina određena je prema namjeni i funkciji građevine, te tehnologiji proizvodnog procesa, ali ne može biti viša od od 18,0 m

- iznimno, ukupna visina dijelova proizvodnih građevina može iznositi i više od 18,0 m, kada to proizvodno-tehnološki proces zahtijeva;

- dopuštena etažnost građevine je najviše 3 nadzemne etaže (prizemlje + 1K + potkrovlje);

- najmanje 15% površine građevne čestice treba biti zelena površina;

- za predaju električne energije u elektroenergetsku mrežu dozvoljena je izgradnja rasklopnog postrojenja i/ili trafostanice prema uvjetima HEP-a;

- ograde između građevnih čestica ne mogu biti više od 2,0 m, osim kada je to određeno posebnim propisom;

- arhitektonsko oblikovanje građevina mora se zasnivati na principima suvremenog industrijskog oblikovanja i najnovijim saznanjima, uz uporabu postojanih materijala;

- prigodom planiranja, projektiranja, i odabira pojedinih sadržaja i tehnologija treba osigurati propisane mjere zaštite okoliša, te će biti isključene one djelatnosti koje ne mogu osigurati propisane mjere zaštite okoliša i kvalitetu života i rada u prostoru dosega negativnih utjecaja.

(4) Sve građevine moraju imati priključak na komunalnu infrastrukturu prema uvjetima nadležnih komunalnih tvrtki.

(5) Do izgradnje javnog kanalizacijskog sustava otpadne vode u zoni za kapacitet manji od 15 ES mogu se upuštati u vodonepropusnu armirano - betonsku taložnicu bez mogućih ispuštanja u okoliš, koju treba locirati na minimalnoj udaljenosti od 3,0 m od susjedne međe. Za kapacitet veći od 15 ES, do izgradnje javnog kanalizacijskog sustava otpadne vode u zoni, otpadne vode se moraju pročišćavati putem vlastitog uređaja za pročišćavanje otpadnih voda, a stupanj pročišćenosti se određuje vodopravnim uvjetima.

(6) Sve potrebe za parkiranjem trebaju se riješiti unutar zone poljoprivredno-gospodarske namjene.

(7) Za izgradnju plastenika i plastenika propisuju se sljedeći uvjeti:

-      najveća visina staklenika iznosi 8,0 m;

       najveća izgrađenost građevne čestice pod staklenicima može iznositi 80%;

-      najmanja udaljenost staklenika od granice građevinske čestice iznosi 6,0 m;

-      uz staklenike je dozvoljena izgradnja građevina koje su uključene u tehnološki proces (bazeni za vodu, kotlovnica, građevina za pakiranje proizvoda i distribuciju i slično).

Članak

U članku 85., iza stavka 5. dodaju se stavci 6. i 7.:

"(6) Iznimno, sukladno članku 72. Odredbi za provedbu Prostornog plana Požeško-slavonske županije, udaljenost gospodarskih građevina za intenzivnu stočarsku i peradarsku proizvodnju od građevinskih područja, te od od ruba zemljišnog posjeda državnih, županijskih i lokalnih cesta može iznositi do 50% udaljenosti navednih u stavku 5., zu uvjet da se takve građevine planiraju u izdvojenim građevinskim područjima poljoprivredno-gospodarske namjene (planska oznaka PG) te da se u sklopu tih zona planiraju i bioplinska postrojenja za proizvodnju električne i toplinske energije.

(7) Bioplinska postrojenja proizvode plin u zatvorenim sustavima, kako bi se se izbjeglo isticanje plina (a time i neugodnih mirisa) u okoliš. Stoga gospodarske građevine za intenzivan uzgoj životinja uz koje se grade bioplinska postrojenja imaju bitno manji utjecaj na okoliš (zrak) od uobičajenih gospodarskih građevina za intenzivan uzgoj životinja, te sukladno tome i minimalna udaljenost udaljenost građevina za intenzivni uzgoj životinja od ruba zemljišnog državnih, županijskih i lokalnih cesta može iznositi kako je to navedeno u stavku 6. ovog članka."

Članak

U članku 87. stavak 2. se briše i zamjenjuje stavkom:

"(2) Ukupna visina staklenika i plastenika iznosi najviše 8 m."

Članak

1. U članku 203a., stavak 1., briše se riječ "Detaljnih" i zamjenjuje riječju "Urbanističkih".

(2) U istom članku, stavak 2., riječi "Detaljni planovi" se brišu i zamjenjuju riječima "Obuhvati urbanističkih planova".

**III. PRIJELAZNE I ZAVRŠNE ODREDBE**

Članak 8.

(1) V. izmjene i dopune PPUG Pleternice iz članka 1. ove Odluke izrađene su u 6 (šest) izvornika ovjerenih pečatom Gradskog vijeća Grada Pleternice i potpisanih po predsjedniku Gradskog vijeća.

(2) Po jedan izvornik V. izmjena i dopuna PPUG Pleternice zajedno s ovom Odlukom dostavlja se:

- Hrvatskom zavodu za prostorni razvoj;

- Javnoj ustanovi Zavodu za prostorno uređenje Požeško-slavonske županije;

- Upravnom odjelu za gospodarstvo i graditeljstvo Požeško-slavonske županije.

Članak 9.

(1) U skladu s odredbama Zakona o prostornom uređenju, svatko ima pravo uvida u dokumentaciju V. izmjena i dopuna PPUG-a Pleternice.

(2) Uvid PPUG-a Pleternice može se obaviti svakog radnog dana u Jedinstvenom upravnom odjelu Grada Pleternice, Ivana Šveara 2, 34310 Pleternica.

Članak 10.

Ova Odluka stupa na snagu osmog dana od dana objave "Službenom glasilu Grada Pleternice".

Klasa:

Urbroj:

U Pleternici, .2016.

PREDSJEDNIK GRADSKOG VIJEĆA

Marijan Aladrović, v.r.